སྤྱིར་གོང་གི་ལྷན་ཚོགས་དེ་བཞིན་ཕྱི་ཟླ་༡༡ཚེས་༥ཉིན་རྒྱལ་ཚོགས་ཀྱི་ཚོགས་ཁང་ཞེས་པའི་ཁང་མིག་ཨང་གྲངས་ནང་ཚོགས་པ་དང་།ཚོགས་འདུའི་བརྗོད་གཞི་ནི།བོད་དང་ཡུ་གུར་ནང་གི་འགྲོ་བ་མིའི་ཐོབ་ཐང་གི་གནས་སྟངས་ཡར་རྒྱས་གཏོང་རྒྱུའི་ཁས་ལེན་བྱས་པ་དེ་དག་ལག་བསྟར་དོན་འཁྱོལ་མ་བྱུང་བ།ཞེས་པ་ཡིན་འདུགསྐབས་དེར་དེ་སྔ་ཕྱི་ལོ་༢༠༡༣ལོར་རྒྱ་ནག་གཞུང་ལ་རྒྱ་ནག་ནང་གི་འགྲོ་བ་མིའི་ཐོབ་ཐང་གི་གནས་སྟངས་ཐོག་དུས་བཀག་བསྐྱར་ཞིབ་ཐེངས་གཉིས་པ་གནང་བ་ནས་ད་བར་བོད་དང་རྒྱ་ནག་ནང་གི་འགྲོ་བ་མིའི་ཐོབ་ཐང་གི་གནས་སྟངས་ལ་ཡར་རྒྱས་རྩ་བ་ནས་མ་བྱུང་བའི་ཁར་ད་དུང་སྲིད་འཛིན་ཞི་ཅིན་པིང་གི་འགོ་ཁྲིད་འོག་གནས་སྟངས་དེ་བས་ཚབས་ཆེ་རུ་འགྲོ་བཞིན་པའི་གནད་དོན་ཐོག་བགྲོ་གླེང་ལྷུག་པོ་གནང་འདུག